《题清源寺（即王右丞故宅）》
唐代·耿湋

儒墨兼宗道，云泉隐旧庐。
孟城今寂寞，辋水自纡馀。
内学销多累，西林易故居。
深房春竹老，细雨夜钟疏。
陈迹留金地，遗文在石渠。
不知登座客，谁得蔡邕书。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。